CELEX: 
Language: et
Date: 2020-06-09 00:00:00
Title: KOMISJONI DELEGEERITUD MÄÄRUS (EL) …/…, millega muudetakse Euroopa Parlamendi ja nõukogu määruse (EL) 2019/1021 I lisa seoses perfluorooktaansulfoonhapet ja selle derivaate (PFOS) käsitleva kandega

EUROOPA
                         KOMISJON
                                                 Brüssel, 9.6.2020
                                                 C(2020) 3639 final
                KOMISJONI DELEGEERITUD MÄÄRUS (EL) …/…,
                                      9.6.2020,
   millega muudetakse Euroopa Parlamendi ja nõukogu määruse (EL) 2019/1021 I lisa
    seoses perfluorooktaansulfoonhapet ja selle derivaate (PFOS) käsitleva kandega
                               (EMPs kohaldatav tekst)
ET                                                                                 ET
 ---pagebreak---                                            SELETUSKIRI
   1.        DELEGEERITUD ÕIGUSAKTI TAUST
   Määruse (EL) 2019/1021 artiklis 1 on kõnealuse määruse eesmärgina sätestatud inimeste
   tervise ja keskkonna kaitsmine püsivate orgaaniliste saasteainete eest; selle saavutamiseks
   soovitakse keelustada või kõrvaldada võimalikult kiiresti kasutuselt ained, mille suhtes
   kohaldatakse püsivate orgaaniliste saasteainete Stockholmi konventsiooni, või piirata selliste
   ainete tootmist, turulelaskmist ja kasutamist.
   Perfluorooktaansulfoonhape, selle soolad ja perfluorooktaansulfonüülfluoriid on loetletud
   konventsiooni B lisas koos lubatavate otstarvete ja konkreetse eranditega. Püsivate
   orgaaniliste saasteainete hindamise komitee soovitas1 jätta välja kõik lubatavad otstarbed,
   välja arvatud kasutamine sulfluramiidi sisaldava putukasöödana. Samuti soovitas komitee
   lubatava otstarbe asemel kehtestada konkreetne erand kasutamiseks kõvakroomimisel ja
   tulekustutusvahtudes.
   Stockholmi konventsiooni osaliste üheksandal konverentsil, mis toimus 29. aprillist 10. maini
   2019 Šveitsis Genfis, võeti vastu otsus (SC-9/4) muuta konventsiooni B lisas loetletud
   perfluorooktaansulfoonhappe, selle soolade ja perfluorooktaansulfonüülfluoriidi lubatavaid
   otstarbeid ja konkreetseid erandeid vastavalt komitee soovitusele. ELi kehtivate õigusaktide
   puhul on ainus asjakohane muudatus asendada lubatav otstarve konkreetse erandiga
   perfluorooktaansulfoonhappe, selle soolade ja perfluorooktaansulfonüülfluoriidi kasutamiseks
   mittedekoratiivsel kõvakroomimisel suletud süsteemis. See muudatus nõuab erandi tegemise
   tähtaja lisamist määruse (EL) 2019/1021 I lisasse.
   Vastavalt määruse (EL) 2019/1021 artikli 15 lõike 1 teisele lõigule tuleks
   perfluorooktaansulfoonhapet käsitleva kande muutmiseks võtta vastu eraldi delegeeritud
   õigusakt, millega muudetakse määruse (EL) 2019/1021 I lisa.
   2.        ÕIGUSAKTI VASTUVÕTMISELE EELNENUD KONSULTEERIMINE
   Muudatuse eelnõu üle peeti 26. novembril 2019 nõu eksperdirühmaga (püsivate orgaaniliste
   saasteainete alane pädevate asutuste kohtumine) ja selle märkusi võeti arvesse. Nimetatud
   eksperdirühm koosneb kõigi asjakohaste sidusrühmade – liikmesriikide, Euroopa
   Kemikaaliameti, keemiatööstuse ja kodanikuühiskonna – esindajatest.
   Õigusakti eelnõu suhtes viidi ajavahemikus 29. november kuni 27. detsember 2019 läbi avalik
   konsultatsioon. Saadi üks kommentaar, milles paluti toodete suhtes kohaldada samu
   tingimusi, mis on esitatud määruse EL 1907/2006 XVII lisa kandes nr 68, milles käsitletakse
   perfluorooktaanhapet, selle soolasid ja perfluorooktaanhappega seotud aineid. See taotlus ei
   ole põhjendatud, kuna käsitleb erineva aine regulatiivseid sätteid.                    Samas
   perfluorooktaansulfoonhapet käsitleva kande muutmine hõlmab aine tööstuslikku kasutamist,
   mitte selle kasutamist toodetes.
   3.        DELEGEERITUD ÕIGUSAKTI ÕIGUSLIK KÜLG
   Delegeeritud õigusaktiga muudetakse I lisas esitatud kemikaalide loetelu, lähtudes
   konventsiooniga seotud muudatustest. Kavandatava delegeeritud õigusakti õiguslik alus on
   määruse (EL) 2019/1021 artikli 15 lõige 1.
   1
           Otsus POPRC-14/3
ET                                                1                                               ET
 ---pagebreak---                       KOMISJONI DELEGEERITUD MÄÄRUS (EL) …/…,
                                                 9.6.2020,
     millega muudetakse Euroopa Parlamendi ja nõukogu määruse (EL) 2019/1021 I lisa
        seoses perfluorooktaansulfoonhapet ja selle derivaate (PFOS) käsitleva kandega
                                           (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 20. juuni 2019. aasta määrust (EL) 2019/1021
   püsivate orgaaniliste saasteainete kohta,2 eriti selle artikli 15 lõiget 1,
   ning arvestades järgmist:
   (1)     Määrusega (EL) 2019/1021 rakendatakse liidu võetud kohustused, mis tulenevad
           püsivate orgaaniliste saasteainete Stockholmi konventsioonist3 (edaspidi
           „konventsioon“) ja 1979. aasta piiriülese õhusaaste kauglevi konventsiooni
           protokollist püsivate orgaaniliste saasteainete kohta4 (edaspidi „protokoll“).
   (2)     Konventsiooni B lisas („Piirangud“) on loetletud kemikaalid, mille tootmist,
           kasutamist, importi ja eksporti iga konventsiooniosaline peab piirama, pidades silmas
           antud lisas loetletud mis tahes lubatavat otstarvet ja/või konkreetset erandit.
   (3)     Konventsiooniosaliste konverents otsustas oma üheksandal istungil vastavalt
           konventsiooni artikli 8 lõikele 9 muuta konventsiooni B lisa seoses
           perfluorooktaansulfoonhappe, selle soolade ja perfluorooktaansulfonüülfluoriidi
           lubatavate otstarvete ja konkreetsete eranditega. Konventsiooniosaliste konverents
           otsustas          perfluorooktaansulfoonhappe,              selle       soolade    ja
           perfluorooktaansulfonüülfluoriidi lubatava otstarbe muuta konkreetseks erandiks
           ainult suletud süsteemides metallpindamise (kõvametalliga pindamine) puhul.
   (4)     Perfluorooktaansulfoonhappe, selle soolade ja perfluorooktaansulfonüülfluoriidi
           lubatava otstarbe muutmine konkreetseks erandiks ainult suletud süsteemides
           metallpindamise (kõvametalliga pindamine) puhul võimaldab konventsiooniosalistel
           kasutada kõnealust erandit maksimaalselt viie aasta jooksul pärast muudatuse
           jõustumist. Erandit võib pikendada veel viie aasta võrra konventsiooniosaliste
           konverentsi otsuse alusel, kui mõni konventsiooniosaline seda taotleb ning erandi
           jätkuv kasutamine on põhjendatud. Seega tuleks konventsioonist tulenevate kohustuste
           täitmiseks muuta perfluorooktaansulfoonhapet ja selle derivaate käsitlevat kannet
           määruse (EL) 2019/1021 I lisa A osas.
   (5)     Määrust (EL) 2019/1021 tuleks seepärast vastavalt muuta,
   2
           ELT L 169/45, 25.6.2019, lk 45.
   3
           ELT L 209, 31.7.2006, lk 3.
   4
           ELT L 81, 19.3.2004, lk 37.
ET                                                   2                                           ET
 ---pagebreak---    ON VASTU VÕTNUD KÄESOLEVA MÄÄRUSE:
                                           Artikkel 1
   Määruse (EL) 2019/1021 I lisa muudetakse vastavalt käesoleva määruse lisale.
                                           Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu
   Teatajas.
   Käesolev määrus on tervikuna siduv ja vahetult kohaldatav kõikides liikmesriikides.
   Brüssel, 9.6.2020
                                             Komisjoni nimel
                                             president
                                             Ursula VON DER LEYEN
ET                                              3                                      ET
 ---documentbreak---                          EUROOPA
                         KOMISJON
                                                 Brüssel, 9.6.2020
                                                 C(2020) 3639 final
                                                 ANNEX
                                        LISA
                             järgmise dokumendi juurde:
                 KOMISJONI DELEGEERITUD MÄÄRUS (EL) …/…,
   millega muudetakse Euroopa Parlamendi ja nõukogu määruse (EL) 2019/1021 I lisa
    seoses perfluorooktaansulfoonhapet ja selle derivaate (PFOS) käsitleva kandega
ET                                                                                 ET
 ---pagebreak---                                               LISA
   Määruse (EL) 2019/1021 I lisa A osa kande „Perfluorooktaansulfoonhape ja selle derivaadid
   (PFOS)“ neljanda veeru („Konkreetne erand vahepealseks kasutamiseks või muu täpsustus“)
   punkti 4 muudetakse järgmiselt:
   1.      esimene lõik asendatakse järgmisega:
   „4. Kui keskkonda sattuv kogus on viidud miinimumini, on tootmine ja turuleviimine lubatud
   kuni [käesoleva muutmismääruse jõustumiskuupäev + 5 aastat] kasutamiseks pihustusudu
   vähendajates mittedekoratiivsel kroom(VI)-ga kõvakroomimisel suletud süsteemides.
   Tingimusel et liikmesriigid, kus PFOSi kasutatakse, esitavad komisjonile [käesoleva
   muutmismääruse jõustumiskuupäev + 4 aastat] aruande tehtud edusammudest PFOSi
   kasutamise lõpetamisel ja põhjendavad selle kasutamise jätkamise vajadust, vaatab komisjon
   läbi vajaduse pikendada PFOSi kasutamise erandit maksimaalselt viieks aastaks [käesoleva
   muutmismääruse jõustumise kuupäev + 5 aastat].“;
   2.      kolmas lõik jäetakse välja.
ET                                              1                                             ET